Badrul Hisham Shaharin

Badrul Hisham bin Shaharin (Jawi: بدرول هيسهم بن سهاهارين; lahir 23 September 1978) lebih dikenali sebagai Che'gubard merupakan seorang aktivis dan ahli politik Malaysia. Beliau merupakan pengasas Solidariti Anak Muda Malaysia (SAMM), sebuah pertubuhan bukan kerajaan bagi anak muda radikal Malaysia. Beliau pernah bertanding dalam pilihan raya umum di Malaysia mewakili Parti Keadilan Rakyat (PKR). 

Pada Ogos 2016, PKR telah memecat Badrul Hisham atas kesalahan melanggar disiplin parti atas tuduhan merosakkan imej parti. Kini beliau mengganggotai Parti Pribumi Bersatu Malaysia sebagai Pengarah Operasi Jabatan Pilihanraya BERSATU Johor. Pada Pilihanraya Negeri Melaka Nov 2021 beliau merupakan Penyelaras Penerangan Gerak Kerja Kempen Perikatan Nasional PRN Melaka 2021.

Beliau juga merupakan Timbalan Pengerusi GIATMARA Malaysia sejak Januari 2021.

 Kehidupan awal dan pendidikan 

Badrul Hisham Shaharin dilahirkan di Rembau, Negeri Sembilan, Malaysia pada 23 September 1978.

Bermula dari anak kampong biasa beliau mendaki puncak dan matang dalam perjuangan. Beliau juga banyak terlibat dalam dunia aktivis peringkat antara bangsa. CheGuBard pernah menghadiri beberapa seminar dan latihan yang dianjurkan oleh pertubuhan antarabangsa. Antaranya, penglibatan awalnya di peringkat antara bangsa ialah kursus media mengenai teknik untuk berhadapan dengan media elektronik yang dianjurkan oleh Frederick Naumann Stiftung di Bangkok, Thailand pada Julai 2003. Selain daripada itu, beliau turut mengikuti seminar mengenai kerelevanan parti-parti berunsur sosial demokrat dan gerakan progresif Asia Timur dan Asia Tenggara yang dianjurkan oleh Frederick Ebert Stiftung di Manila, Filipina dan banyak lagi

Pada tahun 2006, beliau telah terpilih antara 20 aktivis muda Asia untuk menyertai latihan hak asasi manusia yang dianjurkan oleh Yayasan Memperingati Tragedi 18 Mei di Gwangju, Korea Selatan. Oleh kerana keaktifannya dalam bidang kemasyarakatan dan ketekunannya, beliau telah terpilih sebagai pelajar terbaik yang justeru melayakkan beliau untuk mendapat biasiswa penuh tajaan Kerajaan Korea Selatan untuk menyambung pelajaran dalam bidang Sarjana di Universiti Sungkonghae, Seoul, Korea Selatan.

Kesempatan berada di bumi asing telah dipergunakan sepenuhnya untuk menimba pengalaman dan membina jaringan antarabangsa. Beliau berpeluang untuk menyaksikan bagaimana pergerakan sosial di Korea Selatan berkembang.

Beliau sering mendapat undangan sebagai panel dalam banyak forum antara bangsa. Beliau juga merupakan setiausaha jawatankuasa penaja ASEAN Activist Forum yang dipengerusikan oleh NurKholis seorang aktivis muda Indonesia yang juga Timbalan Pengerusi Komisi Hak Asasi Indonesia.

 Penglibatan kemasyarakatan 
Selain politik, Badrul juga mahir dalam bidang pemasaran dan perhubungan awam. Beliau adalah Pengurus Pemasaran dalam beberapa syarikat swasta semenjak tahun 2003. Badrul pernah terlibat dalam Gerakan Belia dan Kebudayaan Di peringkat kebangsaan dan negeri. Beliau pernah bersama sebagai tulang belakang Persatuan Seni Budaya NS, Anak Teater Seri Melewar, dan menjadi pengerak sebuah pertubuhan seni silat yang menjadi badan pendiri PESAKA di NS. Beliau juga pernah menerima beberapa anugerah kerana penglibatannya di dalam gerakan belia dan kebudayaan.

Penglibatan Badrul sebagai aktivis sosial berada di tahap kemuncak apabila beliau bersama-sama dengan beberapa orang teman menubuhkan Gerakan Demokrasi dan Anti- Korupsi (GERAK) yang dipimpin oleh Ezam Mohd Noor, bekas Setiausaha Politik Timbalan Perdana Menteri. Namun apabila GERAK mampu bergerak aktif Badrul meletakkan jawatan sebagai Eksekutif Ko ordinator, agar memastikan GERAK benar bebas dari pengaruh politik

GERAK telah menjadi sebuah organisasi yang terkenal di peringkat kebangsaan dan antarabangsa dalam usaha memerangi rasuah. GERAK kini dianggotai oleh 10,000 orang sukarelawan dan bergiat di arena antarabangsa. Namun oleh kerana sebab yang amat mengecewakan GERAK yang mula membesar dan diterima dalam dan luar negara telah 'hancur' dengan sendirinya.

 Kerjaya politik 
Badrul telah mencipta sejarah bagi dirinya apabila beliau terpilih sebagai Ahli Majlis Pimpinan Tertinggi Parti Keadilan Rakyat yang termuda yang memang bertanding sewaktu Kongres Parti Keadilan Rakyat pada Mei 2007 dengan undi yang agak tinggi dalam keadaan beliau sendiri berada di luar negara.

Menyertai pemilihan KEADILAN 2010 dengan menawarkan diri sebagai calon Ketua Angkatan Muda Malaysia namun tewas kerana 'penyelewengan demokrasi' yang serius. Sehingga kini aduan lengkap bersama fakta bukti yang dihantar gagal dijawab oleh Jawatankuasa Pemilihan Parti mahupun Setiausaha Agung parti.

Beliau kini juga merupakan Ketua Cabang Keadilan Rembau. Selain itu beliau juga pengasas sebuah gerakan muda yang diberi nama Solidariti Anak Muda Malaysia. SAMM mula bergerak sejak 2004 lagi.

Januari 2021 beliau telah dilantik menjadi Timbalan Pengerusi Giat Mara Malaysia.

 Kontroversi dan isu 
 Dakwaan penghinaan terhadap Yang di-Pertuan Agong berkenaan isu Casino di Forest City 
Badrul telah didakwa di Mahkamah Seksyen Kuala Lumpur pada 29 April 2024 kerana telah atas dua pertuduhan memfitnah dan menghasut, yang mana ia akan merosakkan nama Yang di-Pertuan Agong, pada Januari dan awal bulan ini. Beliau didakwa mengikut Seksyen 4(1)(c) Akta Hasutan 1948 yang boleh dihukum mengikut Seksyen 4(1) akta sama yang membawa hukuman denda sehingga RM5,000 atau penjara maksimum tiga tahun atau kedua-duanya, jika sabit kesalahan. Beliau berkata "Saya faham, tidak mengaku salah," yang juga memakai baju Melayu berwarna hijau dengan bersamping kuning. 

Mengikut pertuduhan pertama, dia didakwa membuat penerbitan menghasut di Facebook, atas nama 'Chegubard', di Taman Bukit Cheras, pada jam 12.15 tengah hari, 6 April lalu. Beliau didakwa mengikut Seksyen 4(1)(c) Akta Hasutan 1948 yang boleh dihukum mengikut Seksyen 4(1) akta sama yang membawa hukuman denda sehingga RM5,000 atau penjara maksimum tiga tahun atau kedua-duanya, jika sabit kesalahan.

Bagi kes kedua, beliau dituduh mengeluarkan kenyataan fitnah, yang mana dia mempunyai sebab mempercayai bahawa kenyataan itu akan merosakkan nama baik Agong, di Pejabat Datuk Pengelola Bijaya Diraja, Istana Negara, Jalan Sultan Abdul Halim, di sini, pada jam 6 petang, 22 Januari lalu.

Semalam, Pengarah Jabatan Siasatan Jenayah (JSJ) Bukit Aman, Mohd Shuhaily Mohd Zain berkata, Badrul ditahan dan reman dua hari untuk siasatan mengikut Akta Hasutan 1948. 

Pada 30 April 2024, beliau sekali lagi didakwa di Mahkamah Sesyen Johor Bahru atas pertuduhan membuat penerbitan menghasut di media sosial berhubung projek kasino di Forest City Jumaat lalu. Bagaimanapun beliau sekali lagi mengaku tidak bersalah sejurus pertuduhan dibacakan di hadapan Hakim Rasidah Roslee. Mengikut pertuduhan, dia didakwa membuat penerbitan menghasut di akaun Facebook atas nama Che'GuBard di Mutiara Villa, Bukit Bintang, Kuala Lumpur pada jam 6.30 petang 26 April lalu. Pendakwaan mengikut Perenggan 4(1)(c) Akta Hasutan 1948 (Akta 15) yang boleh dihukum di bawah Subseksyen 4(1) akta sama yang memperuntukkan denda maksimum RM5,000 atau penjara maksimum tiga tahun atau kedua-duanya.

 Kehidupan peribadi 
Badrul telah mendirikan rumah tangga dengan Zarerah Hanim Md Zaki dan dikurniakan dua anak.

 Keputusan pilihan raya 

+Dewan Undangan Negeri Negeri Sembilan Percentage figures based on total turnout. Results only available from the 2004 election.TahunKawasanNamaUndiPeratusLawanUndiPeratusJumlahMajoritiTurun undi2004N27 RantauBadrul Hisham Shaharin (KeADILan)1,83218.09%Mohamad Hasan (UMNO)8,03179.30%10,1276,19972.77%

+Parlimen MalaysiaTahunKawasanNamaUndiPeratusLawanUndiPeratusJumlahMajoritiTurun undi2008 Negeri SembilanBadrul Hisham Shaharin (PKR)20,77942.49% (UMNO)26,52554.24%48,9015,74677.75%

+Dewan Undangan Negeri Pulau PinangTahunKawasanNamaUndiPeratusLawanUndiPeratusJumlahMajoritiTurun undi2013N21 Sungai AchehBadrul Hisham Shaharin (PKR)6,08343.82%Mahmud Zakaria (UMNO)6,89149.64%13,88180889.03% (PAS)6904.97%

 Rujukan 

 Pautan Luar 
 Laman Blog Chegubard

Kategori:Ahli politik Malaysia berketurunan Melayu
Kategori:Orang dari Negeri Sembilan
Kategori:Aktivis Malaysia
Kategori:Bekas anggota Parti Keadilan Rakyat
Kategori:Anggota Parti Pribumi Bersatu Malaysia